

**REPUBLIKA E SHQIPËRISE**

**KOMISIONI QENDROR I ZGJEDHJEVE**

### V E N D I M

**“PËR DISA SHTESA DHE NDRYSHIME NË VENDIMIN E KQZ-së NR.110 DATË 12.09.2002,”PËR MIRATIMIN E STRUKTURËS,ORGANIKËN DHE NUMRIN E PUNONJËSVE TË ADMINISTRATËS SË KQZ-së”, I NDRYSHUAR**

Komisioni Qendror i Zgjedhjeve në mbledhjen e datës 24.04.2017, me pjesëmarrjen e:

 Denar BIBA- Kryetar

 Hysen OSMANAJ- Zv/Kryetar

 Bledar SKËNDERI- Anëtar

 Edlira JORGAQI- Anëtare

 Gëzim VELESHNJA- Anëtar

 Klement ZGURI- Anëtar

 Vera SHTJEFNI- Anëtare

shqyrtoi çështjen me

**OBJEKT:** Për disa shtesa dhe ndryshime në Vendimin e KQZ-së nr.110, datë 12.09.2002 ”Për miratimin e strukturës, organikën dhe numrin e punonjësve të administratës së KQZ-së”, i ndryshuar.

**BAZA LIGJORE:** Neni 23, pika 1, gërma “a”, neni 21, pika 21 e Ligjit nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar, VKM nr.227, datë 21.03.2017, ”Për rishpërndarjen e numrit të punonjësve në njësitë e Qeverisjes Qendrore”, VKM nr.187, datë 8.3.2017 “Për miratimin e strukturës dhe të niveleve të pagave të nëpunësve civilë/nëpunësve....Komisionit Qendror të Zgjedhjeve......”, VKM nr.202, datë 15.03.2017, ”Për disa ndryshime në VKM nr. 717 datë 23.06.2009, ”Për pagat e punonjësve mbështetës.....”,i ndryshuar,

Komisioni Qendror i Zgjedhjeve pasi shqyrtoi dokumentacionin e paraqitur,

**V Ë R E N**

Komisioni Qendror i Zgjedhjeve, në zbatim të nenit 21, pika 21, të Ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar, ka kompetencën ligjore për miratimin e strukturë-organikës dhe strukturës së pagave të punonjësve të administratës së tij, në funksion të forcimit të administratës dhe efektivitetit të strukturave të ngritura për realizimin e misionit të vet.

VKM nr.227, datë 21.03.2017 ”Për rishpërndarjen e numrit të punonjësve në njësitë e Qeverisjes Qendrore” ka shtuar numrin e punonjësve të KQZ-së me 6 veta, duke e çuar numrin e përgjithshëm nga 65 në 71 punonjës. Ky ndryshim i numrit të punonjesve erdhi pas kërkesës dhe argumentimit që ju bë nga ana e KQZ me shkresën nr.155 prot., datë 24.01.2017, drejtuar Kuvendit të Shqipërisë, Komisionit të Posaçëm të Reformës Zgjedhore dhe Këshillit të Ministrave, për realizimin e disa shtesave në strukturë-organikën e administratës së KQZ-së.

VKM nr.187, datë 8.3.2017 “Për miratimin e strukturës dhe të niveleve të pagave të nëpunësve civilë/nëpunësve....Komisionit Qendror të Zgjedhjeve......” ,VKM nr.202, datë 15.03.2017, ”Për disa ndryshime në VKM nr.717, datë 23.6.2009 ”Për pagat e punonjësve mbështetës.....”, i ndryshuar, ka ndryshuar nivelin e pagave për të gjitha pozicionet e punës të administratës, nëpunësve civilë dhe punonjës mbështetës,

**PËR KËTO ARSYE**

Bazuar në nenin 21, pika 21 të Ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar, Komisioni Qendror i Zgjedhjeve,

**V E N D O S I**

1. Në lidhjen Nr.1 të miratuar me Vendimin e KQZ-së Nr.110, datë 12.09.2002 ”Për miratimin e strukturës, organikën dhe numrin e punonjësve të administratës së KQZ-së”, i ndryshuar, të bëhen këto ndryshime duke u shtuar:
2. 2 (dy) pozicionet e punës Shef Sektori në Drejtorinë Juridike dhe në Drejtorinë e Finacës.

 në nivelin III-a.

1. 4 pozicione pune Specialist (jurist, financë, trajnimi dhe edukimi të zgjedhësve)

 në nivelin III-b.

1. Struktura e pagave për çdo pozicion pune të administratës së KQZ-së, miratuar me Vendimin e KQZ-së Nr.110 datë 12.09.2002 ”Për miratimin e strukturës, organikën dhe numrin e punonjësve të administratës së KQZ-së”, i ndryshuar, të jetë sipas lidhjes nr.2, bashkëlidhur këtij vendimi.
2. Ky vendim hyn në fuqi menjëherë.

**Denar BIBA- Kryetar**

**Hysen OSMANAJ- Zëvendëskryetar**

**Bledar SKËNDERI- Anëtar**

**Edlira JORGAQI- Anëtare**

**Gëzim VELESHNJA- Anëtar**

**Klement ZGURI- Anëtar**

**Vera SHTJEFNI- Anëtare**